Meget lange busser, der kører i separate vejbaner, lyder måske lidt atypisk. Ikke desto mindre er det den slags busser, vi i fremtiden vil komme til at se og køre i Aalborg. Det har længe været på tale, og nu er vi kommet et spadestik tættere på realiteten. Torsdag blev arbejdet med at anlægge den nye plusbusrute nemlig skudt i gang. - Det at vi kan komme i gang med det og forbedre kvaliteten i den kollektive trafik vækker en stor glæde i mig, siger Thomas Kastrup Larsen, borgmester (S), Aalborg Kommune. Plusbusruten bliver en ny kollektiv trafikåre på 12 kilometer fra Væddeløbsbanen til det nye Aalborg Universitetshospital. Og selve plusbusserne er miljøvenlige, og de får deres egen kørebane. I Malmø i Sverige og Metz i Forankring findes der allerede tilsvarende løsninger. - Det er et rigtig godt produkt til folk, der skal transportere sig. Der er en god komfort i de her busser, siger Ole Birk Olesen, transport bygnings- og boligminister. Erstatter tankerne om en Letbane Oprindeligt havde man fået 840 fra Thorning-regeringen til en Letbane, men de penge kunne ikke findes under den nuværende regering. - Det har været en lang og bumpyroad, men det har også bevist noget om Aalborgs styrke – nemlig at vi er i stand til at justere kursen og få noget igennem, fordi vores borgere har behov for det, siger Thomas Kastrup Larsen, borgmester (S), Aalborg Kommune. Efter planen kan man hoppe på en plusbus fra 2023, og projektet kommer til at koste 510 mio. - Det er lidt svært at se, hvorfor man ikke skulle gøre det alle steder i landet, når man nu får en masse kvalitet til færre penge, end hvis man putter tingene på skinner, siger Ole Birk Olesen, transport bygnings- og boligminister. Før banen og de 22 stoppesteder er færdigt, venter dog et stort stykke arbejde.

Referat:
Torsdag gik anlægsarbejdet med den nye Plusbus-forbindelse i Aalborg i gang. Projektet er det første af sin slags i Danmark, men det bliver ikke helt, som det var tænkt fra begyndelsen..